Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 28/14/2201	Dunajská Streda, 27.1.2014
EEČ : 2-16-18-2014

U Z N E S E N I E

Trestná vec:	obvinený XXXXX 
Trestný čin:	neodvedenie dane a poistného podľa § 148a odsek 1 písmeno ,3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
ako štatutárny zástupca spoločnosti XXXXX okres Dunajská Streda, XXXXX v zákonom stanovenej lehote, t. j. do 03. 08. 2005 neodviedol dodatočnú daňovú povinnosť za zdaňovacie obdobie od 01. 01. 2004 do 30. 06. 2004 v sume 2.025.999,- Sk, ktorá bola dodatočne vyrubená platobným výmerom Daňového úradu v Dunajskej Strede pod č. 312/23036160/2005/Stan zo dňa 23. 06. 2005, čím Štátnemu rozpočtu SR spôsobil škodu vo výške 2.025.999,- Sk,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľky ORPZ PZ Dunajská Streda (ďalej len „vyšetrovateľ“) č. XXXXX zo dňa 7.12.2005 bolo podľa § 163 ods. 1 Tr. por., účinného do 31.12.2005, podľa § 163 ods. 1 Tr. por. vznesené obvinenie XXXXX za pre trestný čin neodvedenia dane a poistného podľa § 148a ods.1, ods.3 Tr. zák. účinného do 31.12.2005, ktorý sa mal stať na tom skutkovom základe, ako je uvedené vo výrokovej časti tohto uznesenia.

Vykonaným dokazovaním bolo v dostatočnej miere preukázané, že obvinený XXXXX v zákonom stanovenej lehote neodviedol vyrubenú daň, hoci tak urobiť mohol a mal. 

Toto jeho konanie naplnilo znaky  trestného činu neodvedenia dane a poistného podľa § 148a ods.1, ods.3 Tr. zák. účinného do 31. 12. 2005. 

Vyšetrovateľ v rámci dokazovania zabezpečil rozsudok Okresného súdu v Dunajskej Strede sp. zn. 7P/ 32/2009 zo dňa 7.9.2010, ktorý nadobudol právoplatnosť dňa 16.9.2010. Za deň smrti XXXXX sa určil deň 31.12.2005.
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel, alebo bol vyhlásený za mŕtveho.  

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Zvoda
prokurátor